বিষয়টা ঠিক এমন নয় যে বাবা জনপ্রিয় অভিনেতা বলেই মেয়েকে অভিনেত্রী হতেই হবে। কিন্তু লেগ্যাসি অথবা লিনিয়েজ বলে তো কিছু একটা থাকেই। মেয়ের মধ্যে সেই সম্ভাবনা লক্ষ্য করেছিলেন অনিন্দ্যপুলক বন্দ্যোপাধ্যায়। সেই সূত্র ধরেই বছর দুয়েক আগে প্রথম ক্যামেরার সামনে দাঁড়ানো অনিন্দ্যপুলক-কন্যা ঐশিকা বন্দ্যোপাধ্যায়ের।

এই বিষয়ে অন্যান্য খবর

এক মুহূর্তের জন্য স্বস্তি দেয় না অথচ মন ভরায় ‘ওয়াচমেকার’
সেরা সেই ‘রাসমণি’, রইল এই সপ্তাহের সেরা দশ তালিকা


অভিনেতা-পরিচালক অনিন্দ্যপুলক বন্দ্যোপাধ্যায়ের এক্সপেরিমেন্টাল ছবি ‘ওয়াচমেকার’-এ ছোট্ট একটি চরিত্রে প্রথম অভিনয় ঐশিকার। এবার আট বছরের ঐশিকার সামনে চ্যালেঞ্জটা আর একটু বড়। এনআরসি সমস্যা নিয়ে আন্তর্জাতিক প্রেক্ষাপটে নতুন একটি ছবির পরিচালনার কাজে মন দিয়েছেন অনিন্দ্যপুলক। ওই ছবিতেই একটি বিশেষ চরিত্রে দেখা যাবে ঐশিকাকে। 
ছবির নাম ‘কোভেট লেটার’। পরিচালকের কথায়, আরও একটি অ্যান্টি-লজিক, বহুভাষী ছবি। সিংহভাগ শ্যুটিং হবে ইউক্রেনে এবং এই ছবির মুখ্য চরিত্রে রয়েছেন মমতাজ সরকার, ইউক্রেনের অভিনেত্রী জুলিয়া বরকোভা, তাতিয়ানা শেভালোভা, ল্যারিসা মুখোপাধ্যায় এবং অনিন্দ্যপুলক নিজে।
ফিল্ম উইজার্ড আপ টেম্পো প্রযোজিত এই ছবির সিনেম্যাটোগ্রাফির দায়িত্বে রয়েছেন মধুরা পালিত এবং লাইন প্রোডিউসার কৃশানু মুখোপাধ্যায়। ছবির সঙ্গীত পরিচালক চিরন্তন বন্দ্যোপাধ্যায়। নতুন বছরের প্রথম মাসেই শ্যুটিং শুরু করার কথা।